钦定古今图书集成/理学汇编/字学典/第152卷 > 《本草纲目》 > 《锺馗集解》
## 钦定古今图书集成/理学汇编/字学典/第152卷 > 《本草纲目》 > 《锺馗集解》

李时珍曰：《逸史》云：唐高祖时，锺馗应举不第，触阶而
死。后明皇梦有小鬼盗玉笛，一大鬼破帽蓝袍，捉鬼
啖之。上问之，对曰：“‘臣终南山进士锺馗也。蒙赐袍带
之葬，誓除天下虚耗之鬼’。乃命吴道子图像，传之天
下。”时珍谨按《尔雅》云：“锺馗，菌名也。”《考工记注》云：“终葵，
椎名也。”菌似椎形，椎似菌形，故得同称。俗画神执一
椎击鬼，故亦名“锺馗。”好事者因作《锺馗传》，言是未第
进士，能啖鬼，遂成故事。不知其讹矣。